**Vine toamna și ce dacă?**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vine toamna și ce dacă?

...

Vântul suflă, noaptea-i rece,

Vara-și pierde din vigoare

Și se schimbă la culoare,

Dă semne că vrea să plece!

...

Berzele s-au dus departe,

Cuiburile-au rămas goale,

Vântul suflă cu răcoare,

Vara-și pierde din vigoare

Și se schimbă la culoare,

Parcă-i tot mai multă noapte!

...

Vine toamna, dar belșugul

Ce ne răsfăța odată

Că-l scotea din glie plugul,

S-a pierdut cu vicleșugul

Iar noi, la fel ca altădată,

Batem iar din poartă-n poartă

Și de-abia ne ducem jugul!

...

Vine toamna și ce dacă?

Pleacă păsări călătoare,

Țara-și pierde din vigoare,

De prin munți, de pe ogoare,

Din păduri și din valoare,

Tot mai mult din țară pleacă!